**KB-9686/.……/2016.**

**VÁLLALKOZÁSI SZERZŐDÉS**

amely létrejött

egyrészről

**Budapest Főváros XX. kerület** **Pesterzsébet Önkormányzata** (1201 Budapest, Kossuth tér 1., adószáma: 15735832-2-43, bankszámla-száma: Raiffeisen Bank Zrt. 12001008 - 01510331 – 00100003 sz. költségvetési számla), képviseli **Szabados Ákos polgármester** mint megrendelő (továbbiakban: **Megrendelő**),

másrészről

**NATÓ Ingatlanforgalmazó, Hasznosító és Építő Korlátolt Felelősségű Társaság** (székhely: 1204 Budapest, Kapitánypuszta út 162., adószáma: 13320669-2-43, bankszámlaszáma: MKB Bank Zrt., 10300002 – 10573771 – 49020017, cégjegyzékszáma 01-09-987996), képviseli: Vermes Róbert ügyvezető igazgató, mint vállalkozó (továbbiakban: **Vállalkozó**) (a továbbiakban együtt: **Szerződő Felek**) között, az alulírott helyen és napon, az alábbi feltételekkel.

**Előzmények:**

**Szerződő Felek** egyezően állapítják meg, hogy a **Megrendelő** jelen szerződés megkötését megelőzően KB-9686/2016. szám alatt közbeszerzési eljárást folytatott le a közbeszerzésekről szóló 2015. évi CXLIII. törvény (a továbbiakban: Kbt.) alapján. Az eljárásban a **Vállalkozó** nyújtotta be a legkedvezőbb ajánlatot, ezért a **Szerződő Felek** az alábbi szerződést kötik:

**1. A szerződés tárgya**

1.1. **Megrendelő** megrendeli, **Vállalkozó** elvállalja – **Megrendelő** előzményekben hivatkozott eljárásában megküldött ajánlati felhívásának és kapcsolódó dokumentációjának, valamint **Vállalkozó** 2016. év április hó 4. napján kelt ajánlatának megfelelően **a Vörösmarty utca forgalmi rend változtatásának munkáit** a 170204/13, 171166, 171167/11, 171167/13, 171181, 171190/10 helyrajzi számokon.

1.2. **Vállalkozó** kijelenti, hogy a munkaterületet megismerte, feltárta, és az előzményekben hivatkozott eljárásban ajánlatát a megfelelő körültekintéssel, az esetleges építést zavaró közlekedési, természeti, társadalmi és technikai körülmények figyelembevételével, a tőle elvárható gondossággal tette meg.

1.3 **Megrendelő** kijelenti, hogy a munka elvégzéséhez építési engedély szükséges. **Vállalkozó** elismeri, hogy **Megrendelő** a szerződés tárgyának megvalósításához a szükséges 1 példány tervdokumentációt és a BP-5B/005/00649-17/2015. iktatószámú jogerős építési engedély másolatát átadta **Vállalkozó**nak.

1.4 **Vállalkozó** kijelenti, hogy az 1.1. pontban rögzített munka elvégzésére jogosult, annak elvégzéséhez megfelelő szakértelemmel és a szükséges engedélyekkel rendelkezik, továbbá **Vállalkozó** társaságának tevékenysége nem esik korlátozás alá.

**2. A szerződés díja és az elszámolás módja**

2.1 A szerződés díja a **Vállalkozó** előzményekben hivatkozott eljárásban benyújtott ajánlatának mellékletét képező árazott költségvetés alapján:

2.1.1 Jelen szerződés egyösszegű vállalkozói díja ÁFA nélkül: 14.896.413,-Ft

2.1.2 A 27 %-os ÁFA összege: 4.022.032,-Ft

2.1.3 A vállalkozói díj ÁFA-val együtt mindösszesen: **18.918.445,-Ft**

azaz bruttó **tizennyolcmillió-kilencszáztizennyolcezer-négyszáznegyvenöt** **forint.**

2.2.1. **Szerződő felek** egyezően állapítják meg, hogy az 1.3. pontban rögzítettek szerint a jelen szerződés tárgyát képező munka építési engedély köteles, ezért az általános forgalmi adóról szóló 2007. évi CXXVII. törvény 142. § (1) bekezdés b) pontja alapján a fordított ÁFA fizetésének hatálya alá tartozik, így a **Vállalkozó** által benyújtott számlán az ÁFA összege nem szerepelhet. (Figyelem! Amennyiben a tevékenység fordított áfá-s aszerint kell eljárni!)

2.2.2 Szerződő felek egyezően jelentik ki, hogy mindketten belföldön nyilvántartásba vett adóalanyok, és egyiküknek sincs olyan jogállása, amely szerint az általános forgalmi adóról szóló törvény 2007. évi CXXVII. törvényben meghatározottak alapján tőle adó fizetése ne lenne követelhető.

2.2.3. **Megrendelő** felhívja **Vállalkozó** figyelmét a mindenkor hatályos 2003. évi XCII. törvény (Art-törvény), valamint a 2007. évi CXXVII. törvény (Áfa-törvény) rendelkezéseinek betartására.

2.2.4. **Megrendelő** felhívja **Vállalkozó** figyelmét arra, hogy a szerződés és a szerződés teljesítése esetén a kifizetés az Art-törvény 36/A. §-nak hatálya alá esik, ezért **Megrendelőnek** és **Vállalkozónak** az alvállalkozói részére történő kifizetéseknél az ott írtak szerint kell eljárnia. **Megrendelő** felhívja a **Vállalkozó** figyelmét arra is, hogy jelen szerződés 2.1. pontjában meghatározott vállalkozói díjat, vagy annak bármely részét a fent meghatározott jogszabályhely alapján csak abban az esetben fizetheti ki a **Vállalkozó** részére, ha a **Vállalkozó** igazolja, hogy az állami adóhatóságnál és a vámhatóságnál nyilvántartott köztartozása nincs, vagy szerepel a köztartozásmentes adózói adatbázisban.

2.3. Az elszámolás módja: Egyösszegű ár

2.4. **Vállalkozó** kijelenti, hogy a feladatot, a munkavégzés körülményeit, a munkavégzés helyének adottságait megismerte, és az a **Vállalkozó** ajánlatában szereplő árajánlat alapján került meghatározásra és az a teljes munkát, valamint a munka elvégzésével kapcsolatos valamennyi, a **Vállalkozó** teljesítésével kapcsolatos költségét, ráfordítását fedezi. **Vállalkozó** tudomásul veszi, hogy a vállalkozói díjért minden olyan munkát el kell végeznie, amely a szerződés tárgyának (1.1. pont) rendeltetésszerű használatához szükséges. **Vállalkozó** tudomásul veszi, hogy az 1.1. pontban meghatározott vállalkozói díjon felül semmilyen jogcímen nem jogosult egyéb költségének, díjának, ráfordításának megtérítésére.

2.5. **Vállalkozó** kijelenti, hogy a helyszínt megtekintette, a műszaki tervet, a költségvetést és az egyéb dokumentumokat összevetette. Kijelenti, tudomással bír arról, hogy **Megrendelő** a többletmunkának – a vállalkozói díjon felüli – megfizetésére nem fogad be igényt, mivel az előforduló többletmunka költségkövetkezményeivel **Vállalkozónak** számolnia kellett. **Vállalkozó** kijelenti, tudomással bír arról, hogy az esetleges többletmunkát a 3.2. pontban rögzített határidőn belül köteles elvégezni.

2.6. **Vállalkozó** tudomásul veszi, hogy pótmunka (a jelen szerződés 1.1. pontjában, illetve az ajánlati dokumentációban nem szereplő, külön megrendelt munkatétel) végzésre csak szerződés (szerződésmódosítás) alapján van lehetőség.

**3. Teljesítési határidő**

3.1. A munkaterület átadására – a felek által előzetesen egyeztetett időpontban, de – legkorábban jelen szerződés hatályba lépésének napján kerül sor. A munkaterület átvételét követően a **Vállalkozó** a munkát jogosult megkezdeni. A munkaterület átadásának időpontja az építési napló megnyitásának időpontja is.

3.2. A szerződés teljesítésének határideje a munkaterület átadásának napjától számított 60 nap.

3.4. **Vállalkozó** az 1.1. pontban rögzített munkát a szerződésben rögzített módon a 3.2. pontban rögzített határidőben köteles elvégezni. A szerződés teljesítése során **Vállalkozó** haladéktalanul, írásban köteles jelezni a teljesítés akadályát, annak várható megszűnését. **Vállalkozó** teljesíti a 3.2. pontban megjelölt határidőt, ha a határnapon az eredményes műszaki átadás befejeződik.

3.5. **Vállalkozó** előteljesítésre jogosult.

**4. Munkaterület biztosítása**

4.1. A munkaterület átadásának időpontjáról a **Megrendelő** írásban köteles értesíteni a **Vállalkozót**. A munkaterület átadásának időpontjáról a felek egyeztetnek, de a munkaterületet a jelen szerződés 3.1. pontja szerinti határidőben át kell adni.

4.2. A felvonulási területek, deponálási területek biztosítása a **Vállalkozó** feladata. A felvonulási területek, deponálási területek végleges kijelölését a **Vállalkozónak** az építési napló megnyitásával egyidejűleg a **Megrendelővel** jóvá kell hagyatnia.

4.3. **Szerződő Felek** rögzítik, hogy jelen szerződés tárgyát képező feladat ellátásához szükséges – a **Megrendelő** által nem biztosított – jóváhagyások, vélemények, hozzájárulások, engedélyek (pl. közterület-foglalási engedély, munkakezdési engedély, behajtási engedély, stb.) beszerzése a **Vállalkozó** feladata, amelyet saját költségére végez.

4.4. A munkaterület átvételétől kezdődően a munkaterület őrzése a **Vállalkozó** feladata, melyet saját költségén köteles elvégezni. A munkaterületen bekövetkezett esetleges rongálásokból eredő hibák kijavítása a **Vállalkozó** feladata, amelyet saját költségére köteles elvégezni.

4.5. A munkaterület elkerítéséről, elzárásáról, a munkahelyen előírt figyelmeztető jelzések elhelyezéséről a **Vállalkozónak** kell gondoskodnia, amelynek során be kell tartani az utak forgalomszabályozásáról és a közúti jelzések elhelyezéséről szóló 20/1984. (XII.21.) KM rendelet előírásait. A fentiek elmulasztása, illetőleg hiánya miatt, valamint egyéb okra visszavezethető esetlegesen előforduló káreseményekért, valamint a harmadik személynek okozott kárért a **Vállalkozó** felel. A munkaterület átvételét követően a munkaterületen a munkavédelmi, tűzvédelmi és egészségvédelmi szabályok megtartása a **Vállalkozó** kötelezettsége.

**5. A munkavégzésre vonatkozó minőségi és egyéb követelmények**

5.1. A **Vállalkozó** a munkaterület átvételétől kezdődően építési naplót köteles folyamatosan vezetni az építőipari kivitelezési tevékenységről szóló 191/2009. (IX.15.) Korm. rendelet előírásai szerint.

5.2. **Szerződő Felek** a naplóbejegyzésre meghatalmazott személyek nevét kötelesek az építési naplóban feltüntetni. Az építési naplóban megállapítások, megjegyzések, kifogások, stb. bejegyzésére kizárólag az 5.4. pontban megnevezett személyek jogosultak.

5.3. A **Vállalkozó** szükség szerint tervezői művezetést biztosít saját költségére. A tervező naplóbejegyzései csak a **Megrendelő** helyszíni képviselőjének ellenjegyzésével érvényesek. **Vállalkozó** a bejegyzésekre 3 munkanapon belül a naplóban köteles válaszolni.

5.4. Az építési naplóba bejegyzésre jogosult személyek:

5.4.1. **Megrendelő** helyszíni képviselője:

Név: Kanyuk Krisztina mélyépítési ügyintéző(Városfejlesztési Közbeszerzési és Pályázati Osztály)

Cím: 1201 Budapest, Kossuth Lajos tér 1.

Tel.: +36/1/289-2530

Fax.: +36/1/289-2536

E-mail: kanyuk.krisztina@pesterzsebet.hu

5.4.2. **Vállalkozó** helyszíni képviselője:

Név: Vermes Róbert

Cím: 1204 Budapest, Kapitánypuszta út 162.

Telefon: +36/30/966-6994

Fax: +36/1/433-2863

Email: natoepkft@gmail.com

5.6. **Vállalkozó** köteles a megrendelőt minden olyan körülményről haladéktalanul, írásban (rövid úton) értesíteni, amely a munka eredményességét vagy kellő időre való elvégzését veszélyezteti vagy gátolja. **Vállalkozó** felelős az értesítés elmulasztásából eredő minden kárért.

5.7. **Vállalkozó** köteles a jelen szerződésben meghatározott feladatait a műszaki, minőségi-, biztonsági- és szakmai szabályoknak, a kialakult szakmai követelményeknek és gyakorlatnak megfelelően, az építési előírások betartásával végrehajtani. A **Vállalkozó** vállalja, hogy megfelelő műszaki előírásoknak és szabványoknak megfelelő technológiát alkalmaz minden esetben.

5.9. **Vállalkozó** vállalja, hogy a jelen szerződésben vállalt feladatai maradéktalan elvégzését követően, a műszaki átadás-átvétellel egyidejűleg Megfelelőségi Nyilatkozatot tesz.

5.10. **Vállalkozó** kötelezettséget vállal arra, hogy a minőségbiztosítás ügyét kiemelten kezeli és ezt beszállítóitól is megköveteli.

5.11. **Vállalkozó** a munkavégzés során köteles a meglévő építmények, burkolatok állagmegóvásáról gondoskodni. A rongálásokból eredő hibák (ideértve a **Megrendelő** tulajdonában, valamint harmadik személy tulajdonában lévő vagyontárgyakat egyaránt) kijavítása a **Vállalkozó** feladata, amelyet térítésmentesen köteles végrehajtani.

5.12. **Szerződő felek** megállapodnak abban, hogy **Megrendelő** jogosult a **Vállalkozó** által vezetett építési napló naponkénti ellenőrzésére. **Megrendelő** a munka végzését bármikor megtekintheti, ellenőrizheti, és észrevételeit, kifogásait az ellenőrzéskor azonnal közölheti, valamint az építési naplóban rögzítheti. **Vállalkozó** köteles **Megrendelő** számára az ellenőrzést lehetővé tenni, és az ahhoz szükséges adatokat, felvilágosítást megadni. A hibás teljesítésért a **Vállalkozó** akkor is felel, ha a **Megrendelő** a kivitelezést nem ellenőrizte.

**6. Az elkészült létesítmény műszaki átadás-átvétele, az építési munkaterület átadása**

6.1. Műszaki átadás-átvétel

6.1.1 **Vállalkozó** a munka elkészítését 3 nappal a munka befejezése előtt naplóbejegyzéssel és e-mailben vagy faxon köteles bejelenteni **Megrendelőnek**, aki a Vállalkozó által megjelölt időpontra kitűzi a műszaki átadás-átvételi eljárás megkezdését. **Szerződő felek** tudomásul veszik, hogy a műszaki átadás-átvételi eljárást úgy kell lefolytatni, hogy az 1 nap alatt befejezhető legyen.

6.1.2. **Vállalkozó** tudomásul veszi, hogy a jelen szerződés tárgyát képező munka átadás-átvételi eljárása során igazolnia kell, hogy a munka a jelen szerződés és annak mellékleteiben meghatározott követelményeknek és a hatósági előírásoknak, valamint – az esetlegesen elrendelt megrendelői módosításoknak megfelelően – hiány- és hibamentesen elkészült.

6.1.3. Az átadás-átvétel időpontjában **Vállalkozó** köteles biztosítani az eljáráshoz szükséges átadási dokumentációt 2 példányban, amelynek tartalmaznia kell az építőipari kivitelezési tevékenységről szóló 191/2009. (IX. 15.) Korm. rendelet 33. §-a szerinti adatokat, dokumentumokat.

6.1.4. A műszaki átadás-átvételről e-jegyzőkönyvet kell készíteni, melynek tartalmaznia kell az építőipari kivitelezési tevékenységről szóló 191/2009. (IX.15.) Korm. rendelet 32. § (5)-(6) bekezdésében meghatározottakat.

6.1.5. A műszaki átadás-átvételi eljárás akkor tekinthető eredményesen befejezettnek, ha a felek az előírásoknak megfelelően megállapították, hogy **Vállalkozó** az építési munkát a műszaki terveknek, előírásoknak megfelelően elvégezte, az átadási dokumentációt átadta, az elvégzett munka minőségi és mennyiségi megfelelőségét igazolta, a létesítmény a rendeltetésszerű, biztonságos használatra alkalmas, és **Megrendelő** az elkészült létesítmény átvétele mellett döntött. Az építési munkáknak befejezésének határideje után legfeljebb a műszaki átadás-átvételi eljárás során megállapított, a műszaki átadás-átvételi jegyzőkönyvben rögzített hibák kijavításának munkái végezhetők. Az esetleges hibák kijavítását a műszaki átadás-átvételi jegyzőkönyvben rögzített időpontig kell elvégezni.

6.1.6. **Megrendelő** tájékoztatja a **Vállalkozót**, hogy a sikeres műszaki átadás-átvételi eljárás lefolytatását követően, illetve a felmerült és a műszaki átadás-átvételi eljáráson jegyzőkönyvbe vett hibák, hiányosságok kijavítását követően a munka átvételére **Megrendelő** képviseletében az alábbi személy jogosult.

Név: Kanyuk Krisztina

Beosztás: mélyépítési ügyintéző(Városfejlesztési Közbeszerzési és Pályázati Osztály)

cím: 1201 Budapest, Kossuth Lajos tér 1.

tel.: +36/1/289-2530 , fax.: +36/1/289-2536

e-mail: kanyuk.krisztina@pesterzsebet.hu

6.1.7. A műszaki átadás-átvétellel egyidejűleg üzembe-helyezési jegyzőkönyvet kell felvenni. Az üzembe-helyezési jegyzőkönyv a **Vállalkozó** által benyújtott számla kötelező melléklete.

6.2. Építési munkaterület átadása a kivitelezés befejezését követően

6.2.1. **Vállalkozó** az átadás-átvételi eljárás lefolytatását, a teljesítésigazolás kiállítását, követően átadja a **Megrendelőnek** az építési munkaterületet.

6.2.2. Az építési munkaterület átadásával egyidejűleg a **Vállalkozó** köteles az átadás-átvételi dokumentációt (6.1.3. pont szerinti tartalommal) a **Megrendelő** részére 2 példányban átadni.

**7. Pénzügyi megállapodások**

7.1 **Megrendelő** kijelenti, hogy jelen szerződés ellenértékét a Raiffeisen Bank Zrt. által kezelt 12001008 - 01510331 – 00100003 számlaszámú költségvetési számláján biztosítja.

7.2 **Megrendelő** előleget nem folyósít.

7.3 **Vállalkozó** az 1.1. pontban rögzített munka teljesítése – a befejezett műszaki átadás-átvétel és a szükséges dokumentációk átadása – után jogosult a 2.2.1. pontban meghatározott összegű vállalkozói díjról számlát benyújtani.

7.4. **Vállalkozó** a 7.3. pont alapján 1 példányban nyújthat be számlát. **Vállalkozó** köteles **Megrendelő** 6.1.6. pont szerinti képviselőjének átadni a szerződésszerű teljesítést igazoló jegyzőkönyv (műszaki átadás-átvételi jegyzőkönyv) 1 eredeti példányát, és - a számlához csatolandó - üzembe-helyezési jegyzőkönyvet.

7.5. **Megrendelő** kijelölt kapcsolattartója, valamint a teljesítésigazolást végző személy által előzetesen igazolt, a **Vállalkozó** által a jogszabályoknak és e szerződésnek megfelelően benyújtott számlát a beérkezéstől számított 30 naptári napon belül átutalással egyenlíti ki a **Vállalkozó** MKB Bank Nyrt-nél vezetett 10300002 – 10573771 – 49020017 számú bankszámlájára. Vállalkozó tudomásul veszi, hogy a Megrendelőnek a vállalkozói díj megfizethetősége érdekében a 2.2.4. pontban meghatározottak szerinti igazolást át kell adnia.

7.6. A **Megrendelő** késedelmes fizetése esetén a **Vállalkozó** késedelmi kamatként a Polgári törvénykönyvről szóló 2013. évi V. törvény (a továbbiakban: Ptk.) 6:155. §-ban meghatározott késedelmi kamatot számíthatja fel.

7.7. **Megrendelő** felhívja a **Vállalkozó** figyelmét arra, hogy amennyiben a teljesítéshez alvállalkozót vesz igénybe, úgy a **Megrendelő** a **Vállalkozó** részére a pénzügyi ellenszolgáltatást a Kbt. 135.§ (3) bekezdésében foglaltak szerint köteles teljesíteni. **Vállalkozó** tudomásul veszi, hogy a pénzügyi ellenszolgáltatást **Megrendelő** kizárólag akkor teljesítheti részére, ha a hivatkozott jogszabályban meghatározott valamennyi adatszolgáltatási kötelezettségét teljesíti **Megrendelő** felé. **Vállalkozó** tudomásul veszi, hogy amennyiben kötelezettségét nem teljesíti, úgy a **Megrendelő** az ellenszolgáltatás összegét, vagy annak egy részét köteles visszatartani.

**8. Szerződést biztosító mellékkötelezettségek**

8.1. **Jótállás** és a **kötelező alkalmassági idő**

8.1.1. **Vállalkozó** a jelen szerződés alapján teljesített valamennyi munkára a törvényben előírt teljes körű jótállást vállal.

8.1.2. Olyan meghibásodás esetén, amely további meghibásodást okozhat, a működést akadályozza, vagy balesetveszélyt jelenthet, **Megrendelő** értesítésére **Vállalkozó** azonnal köteles intézkedni a hiba lehető legrövidebb időn belüli elhárítására. Egyéb meghibásodás esetén **Megrendelő** értesítésére **Vállalkozó** a hibát köteles kijavítani 3 munkanapon belül. Az elvégzett munka átadását, illetve átvételét felek az építési naplóban rögzítik.

8.1.3. **Vállalkozó** vállalja, hogy a jótállási kötelezettségén túl aláveti magát a „kötelező alkalmassági idő”-re vonatkozó, jogszabályban meghatározott előírásoknak.

8.2. **Kötbérek**

8.2.1. Késedelmi kötbér: **Vállalkozó** vállalja, hogy késedelmes teljesítés esetén – mely a kivitelezés jelen szerződésben meghatározott befejezési határidejétől számítandó – minden késedelmes naptári nap után késedelmi kötbérként a **Megrendelő** részére a nettó vállalási ár 5%-át fizeti meg. **Szerződő Felek** megállapodnak abban, hogy a késedelmi kötbér összege nem haladhatja meg a meghiúsulási kötbér összegét.

8.2.2. Hibás teljesítési kötbér: **Vállalkozó** vállalja, hogy hibás teljesítés esetén a hiba kiküszöböléséig terjedő időtartamra naptári naponta a **Megrendelő** részére hibás teljesítési kötbér jogcímén a nettó vállalási ár 5%-át fizeti meg. Hibás teljesítésnek minősül a teljesítés akkor, ha a műszaki átadás-átvétel során a felek megállapítják, hogy a teljesítés nem felel meg a szerződésben vagy jogszabályban meghatározott minőségi követelményeknek. Ezt a tényt a feleknek a műszaki átadás-átvételi jegyzőkönyvben rögzíteniük kell. Szerződő felek megállapodnak abban, hogy a hibás teljesítési kötbér összege nem haladhatja meg a meghiúsulási kötbér összegét.

8.2.3. Meghiúsulási kötbér: **Vállalkozó** vállalja, hogy amennyiben olyan okból, amelyért felelős nem teljesít, a **Megrendelő** részére a nettó vállalási ár 5%-ának megfelelő összegű meghiúsulási kötbért fizet.

## 8.2.4. A kötbér összegéről Megrendelő számviteli bizonylatot állít ki. A kötbér összegét Vállalkozó köteles megfizetni a Megrendelő által kiállított számviteli bizonylatra, legkésőbb a vállalkozói számla kifizetési napjáig történő megfizetéssel.

**9. Felelősség**

9.1. **Vállalkozó** tudomásul veszi, hogy jelen szerződésben vállalt kötelezettségének teljesítéséért, valamint a munka maradéktalan elvégzéséért felelősséggel tartozik a munka megkezdésétől a birtokbaadás napjáig.

9.2. **Vállalkozó** tudomásul veszi, hogy köteles a **Megrendelőnek**, illetve bármely harmadik félnek okozott kárt (ideértve a személyi sérüléseket és a dologi károkat egyaránt) megtéríteni.

9.3. **Vállalkozó** kijelenti, hogy jelen szerződés aláírásának időpontjában érvényes, teljes körű, az alábbi feltételeknek megfelelő jelen szerződés alapján elvégzendő munkákhoz kapcsolódó felelősségbiztosítással rendelkezik és e biztosítását jelen szerződésből eredő kötelezettségei maradéktalan teljesítéséig fenntartja, mely biztosítás fennállását igazoló kötvény másolatát jelen szerződés mellékleteként csatol:

* biztosítás kártérítési limitje: 20.000.000 Ft/kár, 10.000.000 Ft/év
* a biztosítás kiterjed
  + a Vállalkozó vagy bármely alvállalkozója, illetőleg a nevében vagy érdekében eljáró más személy által okozott,
  + szerződésen kívül okozott károkra,
  + harmadik személyek személyi sérüléseire,
  + dologrongálásból eredő károkra,
  + az ezekre visszavezethető más

vagyoni károkra.

* a biztosítás utófedezete (jótállás időszakában bekövetkező károk) terjedjen ki minimálisan 1 év időtartamra.

9.4. A károk, melyért **Vállalkozó** felelősséggel tartozik: a kivitelezési munkák végzése során keletkezett anyagi károk (például az épület(ek)ben keletkezett károk), személyi sérüléses károk, továbbá az építési hibákból keletkező, kívülálló harmadik személy(ek)nek, és a létesítmény tulajdonosának okozott anyagi és személyi sérüléses károk.

9.5. **Megrendelő** a **Vállalkozó** biztosításának fennállását (a díj megfizetésének igazolását), folyamatosságát ellenőrizni jogosult.

9.6. **Vállalkozó** tudomásul veszi, hogy amennyiben nem tesz eleget maradéktalanul jelen szerződés 9.3. pontjában vállalt kötelezettségeinek, az a szerződés lényeges megszegésének minősül és a szerződésszegés jogkövetkezményeit vonja maga után.

9.7. A kárveszélyt a **Vállalkozó** maga viseli

* a saját tulajdonában lévő gépek, szállítóeszközök, szerszámok, berendezések,
* az átadás-átvétel szerződésszerű megtörténtéig az általa teljesített szolgáltatások, valamint
* a szerződéses tevékenysége következtében előálló, harmadik személyeket érintő balesetek körében.

9.8. **Vállalkozó** vállalja, hogy a kötvény eredeti példányát legkésőbb a szerződéskötést követő tizedik napon bemutatja **Megrendelő**nek. A kötvényt **Megrendelő** szakértővel megvizsgáltathatja abból a szempontból, hogy az megfelel-e a szerződésben rögzítetteknek. **Megrendelő** a kötvényt és a díjfizetés folyamatosságát ellenőrizni jogosult.

**10. Alvállalkozók**

10.1. Megrendelő kifejezetten hozzájárul ahhoz, hogy a Vállalkozó jelen szerződés teljesítése során alvállalkozót vegyen igénybe.

10.2. Amennyiben a **Vállalkozó** alvállalkozót vesz igénybe, úgy tudomásul veszi, hogy jelen szerződésben vállalt kötelezettségeit teljes egészében másra nem ruházhatja át.

10.3. Alvállalkozó igénybevétele esetére **Szerződő Felek** kifejezetten rögzítik, hogy csak a **Vállalkozó** áll jogviszonyban az alvállalkozókkal és azok tevékenységéért a **Megrendelő** felé kizárólagosan csak a **Vállalkozó** felelős. **Vállalkozó** az általa jogszerűen igénybevett alvállalkozóért úgy felel, mintha a munkát maga végezte volna. Az alvállalkozó jogszerűtlen igénybevétele esetén a **Vállalkozó** felelős minden olyan kárért is, amely az alvállalkozó igénybevétele nélkül nem következett volna be.

10.2.3. **Vállalkozó** tudomásul veszi, hogy az előzményekben hivatkozott közbeszerzési eljárásban benyújtott ajánlatához kötve van, alvállalkozóit az ajánlatában meghatározott körben, mértékben és módon vehet igénybe és a munkák egyes részeit sem adhatja alvállalkozásba az ajánlattól eltérő módon, illetőleg feltételek mellett.

10.2.4. Amennyiben a szerződéskötést követően – a szerződéskötéskor előre nem látható ok következtében – beállott lényeges körülmény miatt a szerződés vagy annak egy része nem lenne teljesíthető a megjelölt alvállalkozóval, a Megrendelő a Vállalkozó írásos jelzésére más szervezet alvállalkozóként történő közreműködéséhez is hozzájárulhat. Vállalkozó által igénybe venni kívánt alvállalkozónak meg kell felelnie a Kbt.- ben, valamint a Megrendelő előzményekben hivatkozott közbeszerzési eljárásában megjelölt alkalmassági és összeférhetetlenségi feltételeknek és nem állhat a kizáró okok hatálya alatt.

10.2.5. Vállalkozó vállalja, hogy amennyiben a 10.2.4. pontban meghatározottaktól eltérő alvállalkozót vesz igénybe, úgy erről az alvállalkozó igénybevételét megelőzően írásban tájékoztatja a Megrendelőt. Megrendelő jogosult az alvállalkozó személye ellen kifogást emelni, amennyiben az igénybe venni kívánt alvállalkozó nem felel meg a 10.2.4. pontban meghatározott követelményeknek.

**11. Szerződésszegés és következményei**

11.1. A **Vállalkozó** szerződésszegést követ el különösen, ha

* késedelmesen teljesít,
* hibásan teljesít, mert a szolgáltatott dolog, illetve az általa végzett munka minősége nem felel meg a teljesítéskor a törvényben vagy jelen szerződésben meghatározott tulajdonságoknak és rendeltetési célnak, vagy ha a szolgáltatott dologban a teljesítéskor nincsenek meg a törvényben és a szerződésben meghatározott tulajdonságok, továbbá ha a teljesítés során nem tartja be valamely, e szerződésben vállalt, vagy jogszabályban foglalt kötelezettségét,
* nem teljesít,
* jelen szerződés ellehetetlenül olyan okból, amelyért a **Vállalkozó** felelős.

11.2. Amennyiben a munka végzése során a körülmények arra engedik **Megrendelő**t következtetni, hogy a teljesítés hibás lesz, akkor a **Megrendelő** képviselője útján a fogyatékosság kiküszöbölésére tűzött megfelelő, műszakilag alátámasztott határidő sikertelen eltelte után gyakorolhatja a hibás teljesítésből eredő jogokat. **Vállalkozó** a felelősség alól nem mentesülhet azon az alapon, hogy az általa felhasznált anyag hibás, illetve, hogy **Megrendelő** képviselője az anyagot nem minősítette beépítésre alkalmatlannak.

11.3. **Megrendelő** a szerződésszegésből eredő, jogszabályban, illetve fentiekben meghatározott jogait a szerződés még nem teljesített részére gyakorolhatja. Abban az esetben, ha a szerződés már teljesített részei a további kötelezettségek teljesítése nélkül rendeltetésszerűen nem, vagy csak viszonylag magas költséggel, nem gazdaságosan használhatók, úgy a **Megrendelő** fentiekben meghatározott jogait az egész szerződésre nézve gyakorolhatja.

11.4. A **Megrendelő** jogosult a szerződés azonnali hatályú felmondására, ha a **Vállalkozó** fizetésképtelenné válik, vagy bíróság által jogerősen elrendelt csődeljárás alá, illetve felszámolási eljárás alá kerül. Ebben az esetben a **Vállalkozó** csak a szerződésszerűen elvégzett munka ellenértékére tarthat igényt azzal a feltétellel, hogy a **Megrendelő** a felmondástól számított 30 naptári napon belül az elvégzett munka mennyiségét megállapítja és kiértékeli. Amennyiben a **Vállalkozó** szerződésszegést is elkövetett, akkor a **Megrendelő** az elszámolással egyidejűleg a szerződésszegésből eredő jogait is érvényesítheti.

11.5. Mentesül az érintett szerződő fél a szerződésszegés jogkövetkezményei alól, ha bizonyítja, hogy a késedelem a másik szerződő fél nem szerződésszerű teljesítésére vezethető vissza, illetve kötelezettségeit vis maior miatt nem tudta teljesíteni.

11.6. Nem mentesülnek a **Szerződő Felek** a nem teljesítés, vagy a nem szerződésszerű teljesítés jogkövetkezményei alól, ha az ugyan rendkívüli, előre nem látható körülményre vezethető vissza, azonban e körülmények a teljesítést nem hiúsították meg, csupán akadályozták vagy megnehezítették azt.

11.7. **Vállalkozó** vállalja, hogy szerződésszegés esetén jelen szerződés 8.2. pontjában meghatározott kötbéreket fizeti **Megrendelő** számára. A **Megrendelő** fenntartja a jogot a kötbért meghaladó kárának, valamint a szerződésszegésből eredő egyéb jogai érvényesítésére is.

11.8. **Megrendelő** jogosult a szerződés azonnali hatályú felmondására, vagy a szerződéstől történő elállásra, ha a **Vállalkozó** a **Megrendelő** felszólítására a **Megrendelő** által kifogásolt, vagy hiányolt cselekményeket nem orvosolja vagy pótolja a megadott póthatáridőn belül. Ebben az esetben **Megrendelő** jogosult a 8.2.3. pont szerinti meghiúsulási kötbérre, illetve ezt meghaladó kára megtérítésére is.

**12. Lehetetlenülés**

12.1. **Vállalkozó** nem sújtható kötbérrel vagy a szerződéstől való elállással, ha a késedelmes teljesítés olyan okból válik lehetetlenné, vagy hiúsul meg, amelyért egyik fél sem felelős (vis maior).

12.2. Vis maior eseménynek tekintik a felek azokat a körülményeket, amelyek a **Megrendelő** és a **Vállalkozó** akaratán kívül következnek be, nekik nem felróható és általuk el nem hárítható. Ilyen esetek lehetnek például a sztrájk, tűzeset, árvíz, járvány. A vis maiornak közvetlen összefüggésben kell állnia a **Vállalkozó** tevékenységével és a bekövetkezett szerződésszegéssel.

12.3. Vis maiorra a **Vállalkozó** csak és kizárólag akkor hivatkozhat, ha írásban (ajánlott levélben, faxon, e-mail útján) értesíti a **Megrendelő**t a vis maior tényéről, okáról és valószínű időtartalmáról.

12.4. A **Szerződő Felek** megállapodnak abban, hogy amennyiben a vis maior esemény a teljesítést nem lehetetleníti el véglegesen, illetve nem hiúsítja meg, jelen szerződésben foglalt határidők a vis maior időtartalmával meghosszabbodnak. Kivételt képez az az eset, ha a felek a vis maior esemény jellegére tekintettel másképpen állapodnak meg.

**13. Szerződés módosítása**

13.1. **Szerződő Felek** egyezően veszik tudomásul, hogy jelen szerződés bárminemű módosítása csak írásban és a felek közös megegyezésével lehetséges.

Felek tudomásul veszik, hogy jelen szerződést kizárólag a Kbt.141. §-ában meghatározottak figyelembevételével módosíthatják.

**14. Egyéb megállapodások**

14.1. Vállalkozó a munkavégzés során a munkavédelemről szóló 1993. évi XCIII. törvény, valamint annak végrehajtásáról szóló 5/1993. (XII.26.) MüM rendelet, és a tűzvédelmi szabályzatról szóló 28/2011. (IX. 6.) BM rendelet (OTSZ) rendelkezéseit köteles betartani.

14.2. **Szerződő Felek** rögzítik, hogy a jelen szerződés alapján elvégzett munka során keletkezett hulladék elszállítására a **Vállalkozó** köteles. **Vállalkozó** tudomásul veszi, hogy a kivitelezés során keletkezett építési törmeléket köteles elszállítani, és az elszállított építési törmelékkel köteles elszámolni. Az elszállított építési törmelék mennyiségét **Vállalkozó** köteles az építési naplóban is rögzíteni.

14.3. **Vállalkozó** köteles az alábbi környezetvédelmi előírások betartására, betartatására:

* a munkafolyamat során olyan technológiát és munkakörülményeket alkalmaz, amely minimalizálja a hulladékképződést és a káros környezeti hatásokat,
* a képződött hulladékok szakszerű és szelektív gyűjtését a munkaterületen biztosítja és rendelkezik olyan alvállalkozói szerződéssel, amelyek a hulladékok átvételét, elhelyezését a jogszabályi előírások szerint biztosítják,

14.4. **Vállalkozó** vállalja, hogy

* a munkálatok végzése során úgy jár el, hogy a munkavégzés felesleges levegőszennyezéssel, porszennyezéssel és zajszennyezéssel ne járjon,
* a talaj és a vizek szennyezését megelőzi, az azokkal kapcsolatos preventív feladatokat ellátja,
* munkafolyamatait úgy végzi, hogy az alábbi környezetvédelmi előírások érvényesüljenek:
  + a veszélyes hulladékkal kapcsolatos tevékenységek végzésének feltételeiről szóló 98/2001. (VI.15.) Korm. rendelet,
  + a hulladékról szóló 2012. évi CLXXXV. törvény,
  + az egyes kültéri berendezések zajkibocsátási követelményeiről és megfelelőségük tanúsításáról szóló 140/2001. (VIII.8.) Korm. rendelet,
  + a levegő védelméről szóló 306/2010. (XII. 23.) Korm. rendelet.

14.5. **Vállalkozó** vállalja, hogy nem fizet, illetve nem számol el jelen szerződés teljesítésével összefüggésben olyan költségeket, amelyek a Kbt. 62. § (1) bekezdés k) pontja szerinti feltételeknek nem megfelelő társaság tekintetében merülnek fel, és amelyek a **Vállalkozó** adóköteles jövedelmének csökkentésére alkalmasak.

14.6. **Vállalkozó** vállalja, hogy jelen szerződés teljesítésének teljes időtartama alatt tulajdonosi szerkezetét a **Megrendelő** számára megismerhetővé teszi és a 14.7. pont szerinti ügyletekről **Megrendelőt** haladéktalanul értesíti.

14.7. **Megrendelő** tájékoztatja a **Vállalkozót**, hogy a Kbt. 143. § (3) bekezdésében foglaltak alapján jogosult és köteles jelen szerződést felmondani- ha szükséges olyan határidővel, amely lehetővé teszi, hogy a szerződéssel érintett feladat ellátásáról gondoskodni tudjon – ha

* a **Vállalkozó** szervezetben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel, illetve
* a **Vállalkozó** közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben, vagy személyes joga szerinti jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.

**15. Záró rendelkezések**

15.1. Jelen szerződést Szerződő Felek határozott időtartamra kötik, jelen szerződés 3.2. pontjában meghatározott időpontig. A szerződés az aláírásának napján lép hatályba.

15.2. A szerződés mindkét fél véleményeltérés nélküli cégszerű aláírásával jön létre.

15.3. Jelen szerződésben nem szabályozott kérdésekben a **Szerződő Felek** a Ptk., a Kbt., valamint az egyéb vonatkozó jogszabályok rendelkezéseit tekintik irányadónak, továbbá a jelen szerződés előzményeként említett eljárás ajánlattételi/eljárást megindító felhívását, dokumentációját és a **Vállalkozó** által tett nyertes ajánlatot.

15.4. **Szerződő Felek** kijelentik, hogy jelen szerződésből eredő vitáikat, nézeteltéréseiket elsődlegesen kötetlen tárgyalások útján rendezik, ennek sikertelensége esetén az általános hatáskörrel és illetékességgel rendelkező bíróság eljárásának vetik alá magukat.

15.5. Jelen szerződés kilenc oldalon, hat egymással szó szerint megegyező példányban készült, melyet felek értelmezés és elolvasás után, mint szándékukkal és ügyleti akaratukkal mindenben megegyezőt, jóváhagyólag aláírtak.

Budapest, 2016. április

|  |  |
| --- | --- |
| **……………………………………………** **Budapest Főváros XX. Kerület Pesterzsébet Önkormányzata**  **Szabados Ákos polgármester**  **Megrendelő** | **………………………………………………………**  **NATÓ Kft.**  **Vermes László Róbert ügyvezető**  **Vállalkozó** |

Mellékletek:

1. sz. melléklet: ajánlati nyilatkozat
2. melléklet: Tanúsítvány

**Ellenjegyzem:**

**…………………….**

**pénzügyi ellenjegyző**

**Dátum:……………….**

**ÜZEMBE HELYEZÉSI JEGYZŐKÖNYV**

**(minta)**

**Iktatószám: ........................................................**

**Üzembe helyezési jegyzőkönyv sorszáma: ........................................................**

**Ingatlan helyrajzi száma: ........................................................**

**Kataszteri lap száma: ........................................................**

**Kataszteri rögzítés időpontja: ........................................................**

**Rögzítő neve, aláírása: ........................................................**

**1. Az üzembe helyezendő eszköz (beruházás, felújítás) megnevezése és azonosító száma:**

**..............................................................................................................................................**

**..............................................................................................................................................**

**2. Az üzemeltető megnevezése, címe:**

**..............................................................................................................................................**

**..............................................................................................................................................**

**3. Az eszközzel együtt üzembe helyezett tartozékok részletes jegyzéke:**

**..............................................................................................................................................**

**..............................................................................................................................................**

**4. A beruházás, felújítás leírása:**

**..............................................................................................................................................**

**..............................................................................................................................................**

**..............................................................................................................................................**

**5. Üzembe helyezés időpontja:**

**..............................................................................................................................................**

**6. Szükséges hatósági igazolások:**

**..............................................................................................................................................**

**..............................................................................................................................................**

**7. Beruházás/felújítás költség-előirányzata**

|  |  |  |  |  |
| --- | --- | --- | --- | --- |
|  | **Eredeti előirányzat** | | **Üzembe helyezéskor érvényes előirányzat** | |
| **alap** | **ÁFA** | **alap** | **ÁFA** |
| **Beruházási költség** |  |  |  |  |
| **Felújítási költség** |  |  |  |  |

**8. Beruházás/felújítás költsége:**

|  |  |  |
| --- | --- | --- |
|  | **alap** | **ÁFA** |
| **Beruházási költség** |  |  |
| **Felújítási költség** |  |  |

**9. A jelen üzembe helyezési okmány kiállítása előtt a beruházásból már korábban kifizetett, folyamatban lévő beruházás/felújítás értéke:**

|  |  |  |
| --- | --- | --- |
|  | **alap** | **ÁFA** |
| **Beruházási költség** |  |  |
| **Felújítási költség** |  |  |

**10. A jelenleg üzembe helyezett eszközök aktivált értéke:**

|  |  |  |
| --- | --- | --- |
|  | **kataszteri br. érték** | **számviteli br. érték** |
| **Beruházási költség** |  |  |
| **Felújítási költség** |  |  |

**11. Aktivált eszköz értéke összesen (8+9. sor összege):**

|  |  |  |
| --- | --- | --- |
|  | **kataszteri br. érték** | **számviteli br. érték** |
| **Beruházási költség** |  |  |
| **Felújítási költség** |  |  |

**12. Ebből: az aktiválásig nem számlázott, illetve pénzügyileg nem teljesített érték:**

**................................................. Ft**

**13. Terv szerinti értékcsökkenés számításának kezdő időpontja: ......................................**

**14. Az üzembe helyezésért felelős személy: .........................................................................**

**A beruházás, felújítás üzembe helyezését (rendszeres használatba vételét) elrendelem.**

**Budapest, .............................................................**

**.......................................................**

**A beruházó szervezet (BÉO) vezetője**